Legal Document

Category: 1437

Text:
38. ΒΑΣΙΛΙΚΟΝ ΔΙΑΤΑΓΜΑ υπ' αριθ. 457 της 30 Ιουν./14 Ιουλ. 1969 (ΦΕΚ Α' 135) Περί δικαιώματος διακυβερνήσεως πλοίων υπό πτυχιούχων Κυβερνητών Α' τάξεως. Έχοντες υπ' όψιν τας διατάξεις : α)Του άρθρ. 42 (παρ. 2) του Νόμ. 4502/1966 «περί τροποποιήσεως και συμπληρώσεως των διατάξεων του Νόμ. 3170/55 περί ΝΑΤ» (ΦΕΚ 54Α/1966). β)Του άρθρ. 1 του Νόμ. 3141/55 «περί συστάσεως παρά τω ΥΕΝ Συμβουλίου Εμπορικού Ναυτικού» (ΦΕΚ 43 Α). γ)Την υπ' αριθ. 28/7.4.69 γνωμοδότησιν του Συμβουλίου Εμπορικού Ναυτικού. δ)Την υπ' αριθ. 409/28.5.69 γνώμην του Συμβουλίου Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρον μόνον.-Το παρά του πτυχίου Κυβερνήτου Α' τάξεως Ε.Ν. παρεχόμενον δικαίωμα διακυβερνήσεως εμπορικών πλοίων καθορίζεται ως ακολούθως: Διακυβέρνησις φορτηγών πλοίων μέχρι 300 κ.ο.χ. και επιβατηγών πλοίων μέχρι 150 κ.ο.χ. δια πλόας εσωτερικού και εξωτερικού αντικαθισταμένου του αντιστοίχου εδαφ. α του πίνακος 1 B του άρθρ. 1 του Β.Δ. 841/1968 «περί του υπό αποδεικτικών τινών ναυτικής ικανότητος παρεχομένου δικαιώματος υπηρεσίας επί πλοίου» (ΦΕΚ 291 Α). Εις τον αυτόν επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 19.Ε.γ.38 Διπλώματα και άδειες ναυτικής ικανότητας